Here is a page extracted from Wikipedia that may contain CSS, HTML, and a lot of unformatted text.

Title: واى فاى
Content: واي فاي (انجليزي: WiFi) هيا تكنولوجيا لاسلكيه مفتوحة تستخدم موجات الراديو في تبادل البيانات بدل الاسلاك والكابلات, وتتميز بسرعتها العالية ومسافتها الطويلة نسبياً.

دلوقتي اجهزة كتير بتدعم الواي فاي زى الكومبيوترات, الموبايلات, الكاميرات, والطابعات الحديثة.

الاسم والشعار 
الاسم واى فاى استخدم لاول مرة ف شهر اغسطس سنة 1999. بعد ما اختارته شركة الاستشارات التجارية انتربراند. فيل بيلانغر، وهو عضو مؤسس في تحالف الواي فاي وهو اللي ترأس اختيار اسم واي فاي قال ان شركة انتربراند اختارت اسم واي فاي تأملاً لاسم هاي فاي. وانتربراند هي اللي صممت شعار الواي فاي.

موجات الواي فاي 
الواي فاي بيشتغل علي نطاقين من الموجات وهما 2.4 جيجاهرتز و 5 جيجاهرتز.

2.4 جيجاهرتز 
نطاق 2.4 جيجاهرتز فيه 14 قناة من 1 لحد 14, بعض الدول زي امريكا بتمنع انك تستخدم اي قناة بعد القناة 11, ولكن اغلب الدول بتمسح من 1 لحد 13. من عيوب نطاق 2.4جيجا هرتز هو تداخل الموجات, وده بيسبب في انقطاع وبطيء سرعة نقل البيانات. قنوات 1 و6 و11 تتميز بأن ليها نطاق عريض فبتقلل احتمالية تداخل الموجات. برامج محلل الواي فاي بتقدر تحلل شبكات الواي فاي وتختار افضل قناة تتجنب مشاكل تداخل الموجات وانقطاع الاتصال.

5 جيجاهرتز 
نطاق 5 جيجاهرتز فيه قنوات كتير من اول قناة 36 لحد 165, وبيتميز بانه اسرع في نقل البيانات عن نطاق 2.4 جيجاهرتز وكمان بان تداخل الموجات فيه نادرة جدا. من عيوب نطاق 5 جيجاهرتز هو ان المسافة اللي بيقدر يغطيها اقل المسافة اللي بيغطيها نطاق 2.4 جيجاهرتز.

الفرق بين الواي فاي والبلوتوث 
البلوتوث والواي فاي الاتنين تكنولوجيا لاسلكيه لنقل البيانات عن طريق موجات الراديو. ولكن الواي فاي بيقدر ينقل البيانات بسرعة اعلا بكتير و لمسافات اطول عن البلوتوث. المسافة الفعلية للبلوتوث 10 متر ولكن للواى فاى 60 متر. وده سبب ان الواي فاي بيستخدم في الاتصال بالانترنت.

مصادر 

تكنولوجيا
اتصالات
انترنت